पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में बढ़ते कोरोना संक्रमण के बीच निजी और सरकारी बसें पूरी रफ्तार के साथ कोरोना की गाइडलाइन को तोड़ रही हैं। यहां रविवार को ऐसी ही एक कोरोना स्प्रेडर बस पर पुष्कर SDM दिलीप सिंह ने कार्रवाई की है।
सूरत से नागौर जिले के डेगाना आ रही इस बस की सवारी क्षमता महज 36 सवारियों की ही थी, लेकिन इसे पुष्कर SDM द्वारा रुकवाकर मौके पर जांच की गई तो बस में से क्षमता से दुगुनी 70 सवारियां निकलीं। जो बस में ठूंस-ठूंस कर भरी हुई थीं। इस पर SDM दिलीप सिंह ने बस को सीज कर RTO को बुलवाकर उसे सुपुर्द कर दिया और बस चालक पर महामारी एक्ट के नियमानुसार जुर्माना वसूलने के निर्देश दिए है।ं
SDM ने बताया कि यात्रियों से खचाखच भरी बसें संक्रमण बढ़ाने की बड़ी वजह भी बन रही हैं। इसी के चलते इस कार्रवाई को अंजाम दिया गया है। बस से उतारी गईं सवारियों को स्थानीय स्तर पर दो अन्य बसों कि व्यवस्था करवाकर उनके गंतव्य के लिए रवाना किया गया है।
गाइडलाइन तोड़ रही हैं बसें
राज्य सरकार द्वारा निजी वाहनों पर रोक लगाने में खूब जल्दबाजी हुई, पर इन बसों की तस्वीर डराने वाली है। हर ओर सोशल डिस्टेंसिंग का नारा दिया जा रहा है। इन बसों में सोशल डिस्टेंसिंग की धज्जियां उड़ाई जा रही हैं। खास बात यह कि 50 फीसदी क्षमता से इन बसों को चलाना था, फिर भी ये बसे क्ष्रमता से अधिक यात्रियों को भर कर चलाई जा रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn